ЗАЦВЯРДЖАЮ

Начальнік аздараўленчага лагера “Дружба” дзяржаўнай установы адукацыі “Сівіцкі навучальна-педагагічны комплекс дзіцячы сад – базавая школа”

М. Ч. Шыманка

 .12.2020

Праграма аздараўленчага лагера “Дружба”

з дзённым знаходжаннем дзяцей

на базе дзяржаўнай установы адукацыі

“Сівіцкі навучальна-педагагічны комплекс

дзіцячы сад – базавая школа”

ў перыяд з 26 снежня па 31снежня 2020 года

“Навагодні калейдаскоп”

Сівіца 2020

І. Інфармацыйна-педагагічны пашпарт

|  |  |  |
| --- | --- | --- |
| 1 | Назва лагера | Аздараўленчы лагер “Дружба” з дзённым знаходжаннем дзяцей на базе дзяржаўнай установы адукацыі “Сівіцкі навучальна-педагагічны комплекс дзіцячы сад – базавая школа” |
| 2 | Назва праграмы | “Навагодні калейдаскоп” |
| 3 | Напрамак дзейнасці | Спартыўна-аздараўленчы |
| 4 | Мэта праграмы | Стварэнне ўмоў для рознабаковага развіцця асобы выхаванцаў і раскрыцця творчага і інтэлектуальнага патэнцыялу, умацавання фізічнага, псіхічнага, маральнага здароўя, павышэння культурнага ўзроўню дзіцяці праз рэалізацыю плана работы аздараўленчага лагера |
| 5 | Адрас, тэлефон установы адукацыі | Валожынскі раён,аграгарадок Сівіца,вуліца Маладзёжная, 19 тэл. 8(01772)31736 |
| 6 | Колькасць, узрост удзельнікаў | 10 чалавекУзрост: 6 – 10 гадоў |
| 7 | Працягласць змены | 6 дзён26 снежня – 31 снежня 2020 года |

ІІ. Уводзіны

Аздараўленчы лагер з дзённым знаходжаннем – гэта месца, прызначанае для забеспячэння паўнавартаснага адпачынку і аздараўлення дзяцей у сценах установы адукацыі, стварэння спрыяльных умоў для іх усебаковага духоўнага і фізічнага развіцця, выпрацоўкі першасных працоўных навыкаў праз прыцягненне да грамадска карыснай працы.

 Сістэма работы лагера накіравана на стварэнне аптымальных умоў для адпачынку дзяцей. Лагер дае магчымасць любому дзіцяці раскрыцца, дасягнуць высокага ўзроўню самапавагі і самарэалізацыі. Сёння ўся праца лагера цесна звязана з адукацыйным працэсам школы і накіравана на рэалізацыю асноўных выхаваўчых задач ў перыяд зімніх канікул.

Педагогі дзяржаўнай установы адукацыі “Сівіцкі навучальна-педагагічны комплекс дзіцячы сад – базавая школа” распрацавалі праграму лагернай змены па спартыўна-аздараўленчым накірунку, якая носіць назву “Навагодні калейдаскоп”.

Адукацыйная дзейнасць у рамках лагернай змены прадугледжвае выхаваўчыя мерапрыемствы, накіраваныя на развіццё навыкаў здаровага ладу жыцця, навучанне правілам бяспечных паводзін.

Аздараўленчая дзейнасць садзейнічае фарміраванню культуры фізічнага здароўя, цікавасці да спорту. Фізічныя нагрузкі, свежае паветра, наведванне прыгожых і ўтульных куточкаў прыроды, правядзенне спартыўна-аздараўленчых, інтэлектуальных і забаўляльных мерапрыемстваў спрыяе стварэнню станоўчага фізіялагічнага, псіхалагічнага і эмацыянальнага фону.

Культурна-адукацыйная дзейнасць складаецца з атрадных мерапрыемстваў (творчых конкурсаў, інтэлектуальных і пазнавальных гульняў, віктарын, турніраў і г. д.). Атрыманне новых ведаў пры падрыхтоўцы да мерапрыемстваў рознай накіраванасці прыводзіць да ўзбагачэння светапогляду дзіцяці, што, у сваю чаргу, станоўча ўздзейнічае на настрой і паводзіны кожнага члена калектыву.

ІІІ. Тлумачальная зппіска

Для таго, каб зрабіць адпачынак дзяцей цікавым і карысным, была распрацавана праграма “Навагодні калейдаскоп”, якая разлічана на шэсць дзён для дзяцей ад шасці да дзесяці гадоў.

 Накіраванасць праграмы – спартыўна-аздараўленчая, таму што выхаванне ў дзяцей усвядомленай патрэбнасці ў здароўі і здаровым ладзе жыцця з’яўляецца адной з галоўных задач. Арганізацыя спартыўных спаборніцтваў, прагулак, правядзенне рухомых гульняў, конкурсаў спрыяе ўмацаванню здароўя, развіццю рухальных здольнасцей і функцыянальных магчымасцей дзяцей, выхаванню маральных якасцей асобы.

 Канікулы – самая яркая і запамінальная пара. Вялікая роля адводзіцца арганізацыі занятасці дзяцей у зімовы перыяд часу. Падчас зімніх канікул адбываецца разрадка назапашанай за паўгоддзе напружанасці. Энергія дзіцяці ў перыяд адпачынку знаходзіць выхад у творчай дзейнасці. Выкарыстанне масавых формаў правядзення вольнага часу, такіх як гульні, падарожжы, конкурсы, спаборніцтвы спрыяе ўключэнню ўсіх дзяцей у творчую дзейнасць, пашырае кругагляд дзяцей, развівае ў іх дапытлівасць.

Мэта праграмы: стварэнне ўмоў для рознабаковага развіцця асобы выхаванцаў і раскрыцця творчага і інтэлектуальнага патэнцыялу, умацавання фізічнага, псіхічнага, маральнага здароўя, павышэння культурнага ўзроўню дзіцяці ў перыяд зімніх канікул праз рэалізацыю плана работы аздараўленчага лагера.

Задачы:

спрыяць фарміраванню жыццёвых навыкаў ўмацавання і аховы здароўя;

развіваць ў дзяцей уяўленні і асноўныя паняцці аб навакольным свеце;

 ствараць у дзіцячым калектыве атмасферу ўзаемапавагі, узаемаразумення, узаемападтрымкі.

выхоўваць любоў і павагу да роднага краю, экалагічную культуру дзяцей.

Легенда лагера

Цёмнай ноччу на небе нарадзілася маленькая Сняжынка. Яна была белая, пушыстая і вельмі прыгожая. Сняжынка ведала, што хутка ёй давядзецца ляцець са сваімі братамі і сёстрамі на зямлю. І вось пад раніцу яна адправілася ў сваё падарожжа, яна паляцела…

Маленькая Сняжынка ціха апускалася на зямлю. Яна станавілася ўсё бліжэй і бліжэй да зямлі, мігцела ў агнях вуліц. І раптам ўся сціснулася і сказала:

- Не хачу класціся спаць і быць снегам. Хачу яшчэ пагуляць і свет паглядзець!

- Ты такая маленькая, а ўжо ўмееш гаварыць! – адказаў незнаёмы голас.

- Так, яшчэ і спяваць магу. Гэта хто гаворыць?

- Я Вецер, усюды лётаю і ўсё бачу.

- Вецер, вазьмі мяне з сабой, пакажы, дзе бываў.

Падхапіў Вецер Сняжынку і панёс. Глядзіць Сняжынка на ўсё і наглядзецца не можа.

- Вецер, пачакай, на акно мяне пасадзі. Хачу паглядзець, якія цацкі вешаюць на ёлкі.

Прыліпла Сняжынка да акна. Глядзіць, як сям’я сабралася каля ёлкі. Усе кружацца, шумяць, навагоднія песні спяваюць. Цукеркі ў вазе блішчаць, мандарыны дзеці ядуць. Дзяўчынка вешае залатыя і чырвоныя шары ўнізе, а хлопчык – фігуркі аленяў, мядзведзяў, зайцаў.

- Паглядзі, Вецер, яны ж вешаюць цацкі, такія як я! – закрычала Сняжынка ад радасці.

- Так, людзі любяць Сняжынкі.

- А дзе падарункі?

- Дзед Мароз і яго ўнучка Снягурка яшчэ не прыходзілі, на санках імчацца па снежных лясах.

- А калі яны прыедуць?

- Яны прыедуць толькі тады, калі дзеці будуць стараннымі, актыўнымі і паслухмянымі.

- Зразумела, – прамовіла Сняжынка і паляцела далей.

Вось такое падарожжа Сняжынкі і Ветру.

Кожны з вас можа штодня атрымліваць “сняжынку” за актыўны ўдзел у жыцці лагера. А напрыканцы лагернай змены падлічым колькасць сняжынак і падвядзём вынікі. Пераможцы атрымаюць падарункі ад Дзеда Мароза не толькі ў школе, але і дома, таму што Дзед Мароз усё бачыць і ўсё чуе. Жадаем поспехаў!

ІV. Змест дзейнасці

На працягу змены плануецца рэалізацыя праграмы па асноўных напрамках:

арганізацыйны;

спартыўна-аздараўленчы;

творчы;

пазнавальны.

1. Арганізацыйны напрамак

Гэты напрамак разглядаецца як працяг рэалізацыі выхаваўчых праграм, якія існуюць у школе. Выхавацелі ў лагеры абапіраюцца на актыў лагера. Праца ў лагеры грунтуецца на прынцыпах самакіравання: праводзяцца выбары капітана атрада, абмяркоўваецца план работы з улікам пажаданняў дзяцей, кожны дзень праводзяцца нарады з удзелам актыву лагера па арганізацыі мерапрыемстваў і выкананні плана работы. Праводзяцца лінейкі, узнагароджваюцца актывісты, пераможцы ў намінацыях.

Такім чынам, хлопчыкі і дзяўчынкі змогуць рэалізаваць сябе ў якасці лідараў, кіраўнікоў, арганізатараў.

2. Спартыўна-аздараўленчы напрамак

Гэты напрамак прадугледжвае правядзенне прафілактычных гутарак па фарміраванні навыкаў здаровага ладу жыцця, аб ролі фізкультуры і спорту ў жыцці дзіцяці, аб карысці загартоўвання.

Правядзенне зарадкі, рухомых гульняў на свежым паветры, прагулак дапаможа дзецям стварыць станоўчы эмацыянальны настрой і добры фізічны стан на ўвесь дзень.

Выкананне дзецьмі шэрагу санітарна-гігіенічных патрабаванняў прывучае да самастойнасці і выхоўвае ўпэўненасць ва ўласных сілах.

3. Творчы напрамак

Асноўнае прызначэнне творчай дзейнасці ў лагеры – развіццё крэатыўнасці дзяцей. Таму ў рамках гэтага напрамку плануецца далучыць дзяцей да пасільнай і даступнай дзейнасці ў галіне мастацтва і тым самым фарміраваць мастацка-эстэтычны густ і творчыя здольнасці дзяцей. Гэты напрамак прадугледжвае ўдзел у калектыўна-творчых справах, гульнёвых конкурсных праграмах, конкурсах малюнкаў і калажоў, выставах і г. д.

 4. Пазнавальны напрамак

Ва ўмовах адпачынку ў школьнікаў не знікае імкненне да пазнання новага, невядомага, проста гэта імкненне рэалізуецца ў іншых формах, якія адрозніваюцца ад школьнага ўрока. З іншага боку, дзеці імкнуцца да практычнай рэалізацыі тых ведаў, якія дала ім школа, навакольнае асяроддзе.

Такім чынам, пазнавальны накірунак дазволіць пашырыць веды школьнікаў аб навакольным свеце, дапаможа рэалізаваць свае веды, уменні і навыкі.

Асноўныя формы работы ў гэтым накірунку наступныя: прагулкі, інтэлектуальныя конкурсы, віктарыны, турніры, завочныя падарожжы.

V. Прагназуемыя вынікі:

развіццё жыццёвых навыкаў умацавання і аховы здароўя;

аб’яднанне дзіцячага калектыву;

фарміраванне навыкаў паводзін у соцыуме.

ПЛАН РАБОТЫ аздараўленчага лагера “Дружба” з дзённым знаходжаннем дзяцей на базе дзяржаўнай установы адукацыі “Сівіцкі навучальна-педагагічны комплекс дзіцячы сад – базавая школа” ў перыяд з 26 снежня па 31 снежня 2020 года

|  |  |  |  |
| --- | --- | --- | --- |
| № п/п | Мерапрыемствы | Дата  | Адказныя педагогі |
| 1. “Да нас прыехаў Дзед Мароз і канікулы прывёз!”
 |
| 1 | Адкрыццё лагернай зменыАрганізацыйныя пытанні:правілы супрацьпажарнай бяспекі, правілы ўнутранага распарадку і рэжыму дня.Навучанне правілам бяспечных паводзін у час знаходжання ў лагеры, у час правядзення мерапрыемстваў. | Субота 26.12.2020 | Бібік Т. С.Германовіч І.І. |
| 2 | Спартыўнае мерапрыемства “У царстве Дзеда Мароза” |
| 3 | Афармленне атраднага дзённіка |
| 2. “Усё пра Новы год”  |
| 1 | Інфармхвілінка “Правілы паводзін у час спартыўных мерапрыемстваў” | Нядзеля27.12.2020 | Адамовіч Г.Ф.Бібік П.А. |
| 2 | Спартыўная гульня-эстафета “Новы год каля варот” |
| 3 | Прэзентацыя “Як сустракаюць Новы год людзі ўсіх зямных шырот” |
| 1. “Прыгоды пад Новы год”
 |
| 1 | Інфармхвілінка “Асцярожна! Галалёд!” | Панядзелак28.12.2020 | Арлоўскі І.У.Звярко А.А. |
| 2 | Віктарына “Навагодняе падарожжа” |
| 3 | Гульні на свежым паветры “Два марозы”, “Сняжынкі і вецер”,”Зіма прыйшла” |
| 4. “На парозе Новы год” |
| 1 | Інфармхвілінка “Дзе можна і дзе нельга гуляць зімой” | Аўторак 29.12.2020 | Бібік Г.І.Жыдовіч С.А. |
| 2 | Квэст-гульня “Цуды пад Новы год” |
| 3 | Тэматычная прагулка “Зімовая пара” |
| 5. “Зімовай казачнай парой” |
| 1 | Інфармхвілінка “Пешаходам мудрым будзь – бяспечным будзе шлях” | Серада30.12.2020 | Адамовіч І.М.Лукашык А.П. |
| 2 | Прагулка “Зімовая казка ў лесе” |
| 3 | Конкурс-выстава “Самы лепшы Снегавік” |
| 6. “Да пабачэння, лагер!” |
| 1 | Інфармхвілінка “Небяспека піратэхнічных сродкаў” | Чацвер31.12.2020 | Жаўток Н.Г.Савіцкая Н.В. |
| 2 | Конкурсная праграма “У гасцях у Дзеда Мароза” |
| 3 | Закрыццё лагера. Падвядзенне вынікаў.Развітальная дыскатэка “Навагодні дыліжанс” |

Намеснік начальніка лагера Н.Г.Жаўток

УЗГОДНЕНА

Галоўны спецыяліст упраўлення

па адукацыі, спорце і турызме Валожынскага райвыканкама

 В.А.Іваноўская

 .12.2020